**Stimați manageri al instituțiilor medico-sanitare de asistență medicală primară,**

Vă salutam din partea Proiectului ”Viața Sănătoasă: reducerea poverii bolilor netransmisibile în Republica Moldova” finanțat de Biroul de Cooperare al Elveției (SCO Moldova) și implementat de Institutul Elvețian Tropical și de Sănătate Publică (Swiss TPH). Vă informăm, că recent a fost semnat Memorandumul de colaborare între Biroul de Cooperare al Elveției și Guvernul Republicii Moldova/ Ministerul Sănătății, Muncii și Protecției Sociale, iar din toamna anului 2020 Proiectul a intrat în faza a doua de activitate cu extinderea intervențiilor Proiectului la nivel național.

Scopul principal al Proiectului Viața Sănătoasă constă în îmbunătățirea calității serviciilor furnizate persoanelor care suferă de boli netransmisibile (BNT) și prevenirea acestor boli prin reducerea principalilor factori de risc în zonele rurale ale Republicii Moldova.

Unul din obiectivele principale pentru atingerea scopului este implementarea în practica medicală a prevederilor Protocoalelor OMS privind Pachetul de intervenții integrate esențiale în bolile netransmisibile (PEN). Copiile printate ale Protocoalelor PEN nr.1 și PEN nr.2 au fost distribuite de echipa Proiectului Viața Sănătoasă în cadrul Conferințelor regionale organizate în anul 2019 sub egida Ministerului Sănătății, Muncii și Protecției Sociale cu titlul ”Biblioteca Sănătății” în oficiul medicului de familie. Ulterior, 50% din personalul medical din asistența medicală primară din raioanele pilot ale proiectului (Briceni, Cahul, Criuleni, Edineț, Fălești, Orhei, Ștefan Vodă, Taraclia, Ungheni, Vulcănești) au beneficiat de cursuri de instruire în PEN nr.1 și PEN nr.2 în paralel cu dotarea instituțiilor de AMP cu unele echipamente esențiale.

Proiectul Viața Sănătoasă planifică continuarea instruirii în PEN la distanță și, cu această ocazie, în perioada lunilor februarie-martie, invită cu **participare obligatorie** managerii sau directorii adjuncți responsabili de activitatea medicală (după caz) și asistentele medicale șefe (superioare) la un curs de instruire adaptat în PEN pentru asigurarea desfășurării activităților de implementare a prevederilor protocoalelor PEN în contextul creat. Instruirile on-line sunt preconizate în orele de după amiază în zilele de **miercuri, joi și vineri**, timp de câteva săptămâni consecutiv, estimativ din **17 februarie până în 26 martie 2021**.

Solicităm respectuos sa fie **completat și returnat** în adresa proiectului **tabelul de mai jos**.

|  |  |  |  |  |  |  |  |
| --- | --- | --- | --- | --- | --- | --- | --- |
| Nr/o | Numele, Prenumele | Denumirea completă a instituției | Poziția profesională  | E-mail instituțional | E-mail personal | Telefon de contact | Ziua de instruire preferabilă |
| 1. | … |  |  |  |  |  |  |
| 2.  | … |  |  |  |  |  |  |
| 3. | … |  |  |  |  |  |  |

Pentru înregistrare la evenimentele viitoare organizate de Proiectul Viața Sănătoasă cei dintre dvs. ce nu dispun de adresa electronica personală vă rugăm sa fie creată cu această ocazie. Este recomandat următorul model numele.prenumele@gmail.com

Termenul limită pentru răspuns **20 ianuarie 2021.**

**Va mulțumim anticipat pentru colaborare.**

Pentru orice detalii și întrebări vă rugăm se ne contactați la telefonul **078 99 92 06**.